शिक्षा बोर्ड के चेयरमैन ने चेक की प्रश्नपत्रों की सील
बनूड़| पंजाबस्कूल शिक्षा बोर्ड इस बार के चुनाव में सख्ती के मूड में है। बोर्ड चेयरमैन बलबीर सिंह ढोल ने सरकारी सीनियर सेकेंडरी स्कूल में प्रश्नपत्रों की जांच की। एग्जाम शुरू होने से पहले ही ढोल बनूड़ के सरकारी स्कूल पहुंच गए थे। चेयरमैन ने प्रिंसिपल, परीक्षा केंद्र कंट्रोलर अनीता भारद्वाज के साथ प्रश्नपत्रों वाली जगह, कमरे, अलमारी की चेकिंग की। सरकारी स्कूल में बने दो परीक्षा केंद्रों पर 12वीं के 315 स्टूडेंट्स भाग ले रहे हैं। ढोल ने पत्रकारों को बताया कि स्कूल में सभी कुछ ठीक मिला। पूरे पंजाब में परीक्षा शुरू हो चुकी है। 12वीं की परीक्षा को नकल रहित कराने के लिए बड़े स्तर पर प्रबंध किए गए हैं।
hin_Deva hin_Deva